4. การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์

บริษัทฯ และบริษัทย่อยประกอบธุรกิจพัฒนาอสังหาริมทรัพย์ประเภทที่อยู่อาศัย โดยมีผลิตภัณฑ์หลัก
ได้แก่ การขายที่ดินจัดสรรพร้อมบ้านเดี่ยว ทาวน์เฮาส์และอาคารพาณิชย์ และอาคารชุด
โดยเน้นในด้านตะวันออกเฉียงเหนือของกรุงเทพมหานครเป็นส่วนใหญ่
อีกทั้งยังมีการพัฒนาที่อยู่อาศัยสู่ต่างจังหวัดได้แก่ ระยอง ปทุมธานี ภูเก็ต

2.  โครงการในปัจจุบัน

บริษัทฯดำเนินโครงการโดยแบ่งประเภทสินค้าออกเป็นแนวราบประกอบด้วย บ้านเดี่ยว,บ้านแฝด,
ทาวน์เฮ้าส์และแนวสูง คือ อาคารชุด ดังนี้

ประเภทแนวราบ( บ้านเดี่ยว, ทาวน์เฮ้าส์,บ้านแฝด ฯลฯ)

บริษัทฯ และบริษัทย่อยเน้นเจาะกลุ่มลูกค้าระดับกลางถึงบน
โดยถ้าเป็นราคาบ้านเดี่ยวจะอยู่ในระดับราคา 3-6 ล้านบาท
แต่ถ้าเป็นทาวน์เฮ้าส์หรือบ้านแฝดระดับราคาจะอยู่ที่ 1.5 – 3.0 ล้านบาท
กลุ่มลูกค้าเป้าหมายจะเป็นลูกค้าที่ต้องการคุณภาพชีวิตและสิ่งแวดล้อมที่ดี
รวมทั้งสิ่งอำนวยความสะดวกที่ครบครัน
เพื่อสนองความต้องการกลุ่มลูกค้าดังกล่าวให้สามารถเป็นเจ้าของบ้านเดี่ยวและคุ้มค่ากับเงินที่จ่ายให้ได้มากที่สุด
(Value for Money) โดยเฉพาะเมื่อเปรียบเทียบกับรูปแบบ
ขนาดและฟังค์ชั่นของบ้านที่อยู่ในทำเลที่ใกล้เคียงกันของผู้ประกอบการรายอื่น

ประเภทแนวสูง( อาคารชุด)

  กลุ่มลูกค้าอาคารชุดปัจจุบันของบริษัทฯ ประกอบด้วย 2 กลุ่มคือ

1.  กลุ่มที่ต้องการพักอาศัยอยู่ในเขตกลางใจเมือง
    และต้องการความเป็นอยู่แบบทันสมัยซึ่งเน้นความสะดวกสบายในการเดินทางและการพักอาศัย
    ดังนั้นการเลือกทำเลที่ตั้งจึงเป็นสิ่งสำคัญที่สุดโดยจะมีกลุ่มลูกค้าที่อยู่ในช่วงระดับกลางถึงบน
    ซึ่งได้แก่ กลุ่มผู้บริหารระดับกลางถึงสูงขององค์กรภาครัฐและเอกชน
    กลุ่มนักธุรกิจชาวต่างชาติที่ทำงานในประเทศ กลุ่มผู้ประกอบอาชีพอิสระ เช่น สถาปนิก วิศวกร
    แพทย์ ตลอดจนเจ้าของกิจการ และนักลงทุน

2.  กลุ่มคนทำงานที่โยกย้ายถิ่นฐานไปทำงานที่เมืองใหญ่ในต่างจังหวัด
    โดยต้องการที่อยู่เป็นของตนเอง ทันสมัย

รายละเอียดโครงการทั้งหมด ณ วันที่ 31 ธันวาคม 2552

[TABLE]

หมายเหตุ โครงการเดอะโคลเวอร์ ทองหล่อ
มีการขายซ้ำอันเกิดจากการขอยกเลิกห้องของลูกค้าเดิมบางราย

โครงการเรือนเจ้าพระยา มีการชลอโครงการ
และอยู่ระหว่างการปรับโครงสร้างหนี้กับธนาคารกรุงไทย

โครงการที่รอการพัฒนา

โครงการที่ได้ชะลอการลงทุนไว้ก่อน 2 โครงการ และโครงการที่จะทบทวนโครงการ ในปี 2553
จำนวน 2 โครงการ ซึ่งประกอบด้วย

+---+-------------+----------+--------+---------+--------+------------+
| โ |             | บ        | ที่ตั้งโ   | ประเภท  | มูลค่า   | หมายเหตุ    |
| ค |             | ริษัทที่ดำเน | ครงการ |         | โ      |            |
| ร |             | ินโครงการ |        |         | ครงการ |            |
| ง |             |          |        |         |        |            |
| ก |             |          |        |         |        |            |
| า |             |          |        |         |        |            |
| ร |             |          |        |         |        |            |
+---+-------------+----------+--------+---------+--------+------------+
|   |             |          |        |         | (ล     |            |
|   |             |          |        |         | ้านบาท) |            |
+---+-------------+----------+--------+---------+--------+------------+
| 1 | เดอะ เมเปิ้ล  | ท็อ       | เขตพ   | อาคาชุด  | 1,480  | ช          |
|   | รามคำแหง    | ปไลน์ลิฟวิ่ง | ระโขนง |         |        | ะลอการลงทุน |
|   |             |          | กทม.   |         |        |            |
+---+-------------+----------+--------+---------+--------+------------+
| 2 | ล           | ท็อ       | อ.ธัญบุรี | บ้านเดี่ยว | 315    | ทบ         |
|   | ิฟวิ่งนารารังสิต | ปไลน์ลิฟวิ่ง |        |         |        | ทวนโครงการ |
|   | เฟส 3       |          | จ.     |         |        |            |
|   |             |          | ปทุมธานี |         |        |            |
+---+-------------+----------+--------+---------+--------+------------+
| 3 | ไพรเนอรี่ปาร์ค | นันทภพ    | อ.เมือง | บ้านเดี่ยว | -      | ช          |
|   |             |          | จ      |         |        | ะลอการลงทุน |
|   |             |          | .ระยอง |         |        |            |
+---+-------------+----------+--------+---------+--------+------------+
| 4 | บางรักรีสอร์ท  | แทนเจอรีน | อ.เมือง | อ.      | 230    | ทบ         |
|   |             | พ        | จ.ภูเก็ต | เกาะสมุย |        | ทวนโครงการ |
|   |             | ร็อพเพอร์ตี้ |        | จ.สุร    |        |            |
|   |             |          |        | าษฏร์ธานี |        |            |
+---+-------------+----------+--------+---------+--------+------------+
|   |             |          |        | รวม     | 2,025  |            |
+---+-------------+----------+--------+---------+--------+------------+

4.3 สรุปภาวะเศรษฐกิจ และธุรกิจอสังหาริมทรัพย์ ปี 2552 และแนวโน้ม ปี 2553

เศรษฐกิจโดยรวมของไทยในปี 2552 ที่ผ่านมา ถือว่าสามารถฟื้นตัวได้อย่างรวดเร็ว แม้ว่าใน 3
ไตรมาสแรกของปี อัตราการขยายตัวของเศรษฐกิจไทย(Real GDP Growth Rate)
จะหดตัวติดต่อกัน ร้อยละ 7.1, 4.9 และ 2.7 ตามลำดับ แต่ในไตรมาส 4
กลับขยายตัวขึ้นถึงร้อยละ 5.8 ทำให้ทั้งปี เศรษฐกิจไทยหดตัวเพียงร้อยละ 2.3
ซึ่งดีกว่าที่คาดไว้ว่าจะหดตัวถึงร้อยละ 3.0 นั่นเป็นเพราะในไตรมาส 4
การส่งออกและอุตสาหกรรมการผลิตที่เชื่อมโยงกับภาคการส่งออก รวมทั้งการท่องเที่ยว
ได้รับผลดีจากภาวะเศรษฐกิจโลกที่มีแนวโน้มปรับตัวดีขึ้นอย่างต่อเนื่อง
ส่งผลให้ภาคการส่งออกภาคอุตสาหกรรมการผลิต รวมทั้งภาคการท่องเที่ยวของไทย
ฟื้นตัวอย่างชัดเจน นอกจากนี้ ราคาพืชผลหลักทางการเกษตรของประเทศ ได้แก่ ข้าว ยางพารา
มันสำปะหลัง และปาล์ม เพิ่มสูงขึ้น ส่งผลให้การใช้จ่ายโดยรวมเป็นบวกครั้งแรกในรอบปี 2552
ทั้งนี้ราคาพืชผลทางการเกษตรที่เพิ่มขึ้น ยังทำให้รายได้ของเกษตรกรเพิ่มขึ้น
ประกอบกับมีการจ้างงานเพิ่มขึ้น ทำให้มีผู้ว่างงานลดลง
ส่งผลให้อัตราการว่างงานลดลงเหลืออยู่ที่ระดับร้อยละ 1.0
และทำให้ดัชนีความเชื่อมั่นผู้บริโภคเพิ่มขึ้นด้วย

สำหรับภาคธุรกิจอสังหาริมทรัพย์ สถานการณ์โดยรวมมีอัตราการขยายตัวเพิ่มขึ้น
ตามการขยายตัวของภาคเศรษฐกิจหลักของประเทศ ด้านอุปทานในปี 2552
มีที่อยู่อาศัยสร้างเสร็จจดทะเบียนในเขตพื้นที่กรุงเทพและปริมณฑล(นนทบุรี ปทุมธานี สมุทรปราการ
สมุทรสาคร นครปฐม) มีจำนวนรวม 90,971 หน่วย เพิ่มขึ้นร้อยละ 10 จากปี 2551
อย่างไรก็ตาม เป็นที่น่าสังเกตว่าทิ่อยู่อาศัยแนวราบลดลงจากปี 2551 จำนวน 7,011 หน่วย
หรือลดลงร้อยละ 14 แต่ทิ่อยู่อาศัยแนวสูงหรืออาคารชุดกลับเพิ่มสูงขึ้นจากปี 2551 ถึง 14,917
หน่วย หรือเพิ่มขึ้นร้อยละ 47 ส่วนด้านอุปสงค์ในปี 2552
ยอดจดทะเบียนโอนกรรมสิทธิ์ที่อยู่อาศัยในเขตพื้นที่กรุงเทพและปริมณฑล มีจำนวนรวม 160,563
หน่วย เพิ่มขึ้นร้อยละ 10 จากปี 2551 มูลค่าขายรวม 336,439 ล้านบาท เพิ่มขึ้นร้อยละ 8
โดยที่อยู่อาศัยแนวราบเพิ่มขึ้นจากปี 2551 จำนวน 9,083 ล้านบาท หรือเพิ่มขึ้นร้อยละ 4
และทิ่อยู่อาศัยแนวสูงหรืออาคารชุดก็เพิ่มขึ้นจากปี 2551 เช่นกัน จำนวน 16,462 ล้านบาท
หรือเพิ่มขึ้นร้อยละ 18 จะเห็นได้ว่ายอดจดทะเบียนโอนกรรมสิทธิ์ที่อยู่อาศัยเพิ่มขึ้นจากปีก่อน
สวนทางกลับปริมาณที่อยู่อาศัยสร้างเสร็จจดทะเบียนที่ลดลงจากปีก่อน
ซึ่งเป็นข้อดีที่ทำให้อุปทานไม่ล้นตลาด
เนื่องจากผู้ประกอบการส่วนใหญ่มีนโยบายระมัดระวังค่อนข้างมาก หากต้องการลงทุนโครงการใหม่

แนวโน้มการเติบโตทางเศรษฐกิจของปี 2553 คาดการณ์ไว้ว่าจะขยายตัวในอัตราร้อยละ 3.3
ถึงร้อยละ 5.3 ซึ่งปรับตัวดีขึ้นจากปีก่อน
เนื่องจากประเมินว่าเศรษฐกิจไทยมีแนวโน้มขยายตัวได้อย่างต่อเนื่อง
ตามสัญญาณการฟื้นตัวของเศรษฐกิจโลก การบริโภค การลงทุนภาคเอกชน
และการส่งออกขยายตัวดีขึ้นสอดคล้องกับดัชนีความเชื่อมั่นผู้บริโภค และความเชื่อมั่นภาคธุรกิจที่สูงขึ้น
แต่เศรษฐกิจไทยยังมีปัจจัยเสี่ยงในด้านการฟื้นตัวของเศรษฐกิจโลกที่จะชะลอตัวลงในครึ่งหลังของปี
โดยเฉพาะเศรษฐกิจจีน ซึ่งเป็นแรงผลักดันเศรษฐกิจโลกในปี 2553
และประเทศขนาดกลางและขนาดเล็ก
ที่มีแรงกดดันจากเสถียรภาพการคลังและการเงินของแต่ละประเทศ
ขณะที่แรงกระตุ้นเศรษฐกิจด้านการคลังอาจช้าลง หากการเร่งรัดเบิกจ่ายงบประมาณ 2
แสนล้านบาท ภายใต้แผนปฏิบัติการไทยเข็มแข็ง 2555 ไม่เป็นไปตามเป้าหมาย
การแก้ไขปัญหาที่ล่าช้าของภาครัฐ
ก่อให้เกิดความกังวลและผลกระทบหลังจากศาลปกครองกลางมีคำสั่งระงับการลงทุน 76 โครงการ
ในนิคมอุตสาหกรรมมาบตาพุด ปัญหาภัยแล้งที่จะส่งผลกระทบต่อภาคเกษตรกรรม
ถึงแม้ว่าราคาสินค้าทางการเกษตรมีแนวโน้มเพิ่มขึ้น
แต่ผลผลิตก็มีแนวโน้มที่จะได้รับความเสียหายจากภัยแล้ง
ซึ่งจะส่งผลต่อระดับรายได้ของเกษตรกรเอง และสุดท้ายคือ ปัญหาการเมือง
ที่ยังคงกระทบความเชื่อมั่นต่อนักลงทุน
ซึ่งปัจจัยเสี่ยงเหล่านี้มีผลมากต่อการขยายตัวของเศรษฐกิจไทย

การบริโภคภาคเอกชนในปีนี้ จะขยายตัวร้อยละ 3.5 ถึงร้อยละ 5.5
การลงทุนภาคเอกชนขยายตัวร้อยละ 9.5 ถึงร้อยละ 11.5 ส่วนการส่งออกขยายตัวร้อยละ 18.5
ถึงร้อยละ 21.5 และการนำเข้าขยายตัวร้อยละ 31.5 ถึงร้อยละ 34.5
สำหรับอัตราเงินเฟ้อคาดว่ายังอยู่ในระดับต่ำ เมื่อเปรียบเทียบกับประเทศอื่นในภูมิภาคเดียวกัน
เนื่องจากรัฐบาลต่ออายุมาตรการลดค่าครองชีพ ออกไปจนสิ้นไตรมาสแรก
โดยเงินเฟ้อทั่วไปอยู่ที่ร้อยละ 3 ถึงร้อยละ 5 แนวโน้มราคาน้ำมัน
จะปรับตัวสูงขึ้นตามภาวะเศรษฐกิจโลกที่เริ่มฟื้นตัว และความต้องการใช้ที่เพิ่มขึ้นในทุกภาคส่วน
โดยคาดว่าราคาน้ำมันจะเพิ่มสูงขึ้นมาอยู่ที่ระดับ 70 ถึง 80 เหรียญสหรัฐฯต่อบาร์เรล
ซึ่งจะนำไปสู่การปรับขึ้นของค่าใช้จ่ายในการขนส่งและราคาวัสดุก่อสร้าง
รวมทั้งราคาสินค้าอุปโภค-บริโภคที่จะปรับสูงขึ้นตามไปด้วย
ซึ่งอาจทำให้เงินเฟ้อพื้นฐานสูงกว่าร้อยละ 2.3 ในช่วงครึ่งหลังของปีก็เป็นไปได้
ส่วนแนวโน้มอัตราดอกเบี้ย คาดว่าจะยังทรงตัวในระดับต่ำในช่วงครึ่งแรกของปี
แต่ในช่วงครึ่งหลังของปี
ธนาคารแห่งประเทศไทยต้องพิจารณาว่าเป็นเวลาเหมาะสมที่จะปรับขึ้นดอกเบี้ยนโยบายหรือไม่
เพื่อเป็นการสกัดภาวะเงินเฟ้อไม่ให้สูงเกินไป ซึ่งหากปรับขึ้นดอกเบี้ย
ก็จะไม่ส่งผลกระทบต่อความกังวลของนักลงทุนมากนักเพราะทราบแนวโน้มอัตราดอกเบี้ยมาระยะหนึ่งแล้ว
ส่วนแนวโน้มค่าเงินบาทยังคงปรับตัวในทิศทางที่แข็งค่าขึ้น โดยอาจปรับตัวสู่ระดับ 31.50 บาท ต่อ
1 ดอลล่าร์สหรัฐฯ ในช่วงปลายปี 2553 อย่างไรก็ตาม
คาดว่าอัตราการแข็งค่าของเงินบาทอาจไม่โดดเด่นไปกว่าสกุลเงินอื่นๆ ในเอเชีย

อย่างไรก็ตาม ด้วยน้ำหนักของปัจจัยเกื้อหนุนที่มีมากกว่าปัจจัยเสี่ยงข้างต้น
ประกอบกับพิจารณาว่าเมื่อเศรษฐกิจของประเทศขยายตัว ทำให้ประชาชนมีรายได้เพิ่มขึ้น
หากอัตราเงินเฟ้อไม่สูงเกินกว่าเป้าหมาย จะทำให้กำลังซื้อของประชาชนในประเทศเพิ่มขึ้น
รวมถึงผู้ที่ต้องการซื้อที่อยู่อาศัยด้วย
ซึ่งจะเป็นแรงกระตุ้นให้ผู้ประกอบการเปิดตัวโครงการใหม่เพิ่มขึ้น
ส่งผลให้ภาคธุรกิจอสังหาริมทรัพย์ยังคงเติบโตเพิ่มขึ้นอย่างต่อเนื่องจากไตรมาส 4 ปี 2552
โดยคาดว่าจำนวนที่อยู่อาศัยสร้างเสร็จในเขตกรุงเทพฯและปริมณฑล(ไม่รวมบ้านเอื้ออาทร)ในปี
2553 น่าจะขยายตัวประมาณร้อยละ 4.5 ถึงร้อยละ 6.2 จากจำนวน 91,000 หน่วย ในปี 2552
เป็นประมาณ 95,000 ถึง 96,700 หน่วย เมื่อสิ้นสุดปี 2553
โดยเป็นการเพิ่มขึ้นของที่อยู่อาศัยทุกประเภทรวมกัน
แต่โครงการแนวราบน่าจะมีอัตราเพิ่มขึ้นมากกว่าโครงการแนวสูงหรืออาคารชุด เนื่องจากในปีก่อน
ทิ่อยู่อาศัยแนวราบลดลงจากปี 2551 ร้อยละ 14 แต่ที่อยู่อาศัยแนวสูงกลับเพิ่มขึ้นจากปี 2551
ถึงร้อยละ 47
ซึ่งเป็นการปรับตัวของผู้ประกอบการเพื่อตอบสนองพฤติกรรมของผู้ต้องการที่อยู่อาศัยที่เปลี่ยนแปลงไปในยุคปัจจุบัน
ซึ่งต้องการลดภาระค่าใช้จ่ายและระยะเวลาในการเดินทาง
ในสภาวะที่ราคาน้ำมันมีแนวโน้มเพิ่มขึ้นอย่างต่อเนื่อง แม้ว่าในปีนี้
ความต้องการที่อยู่อาศัยประเภทอาคารชุดจะยังคงได้รับความสนใจจากผู้ซื้อและนักลงทุนมากกว่าโครงการแนวราบ
แต่อุปสงค์ส่วนใหญ่ถูกดูดซับไปเป็นจำนวนมากแล้วในปีที่แล้ว จึงคาดว่าโครงการแนวสูงจะชะลอตัวลง
โดยอาจจะมีห้องชุดที่สร้างเสร็จลดลง หรือใกล้เคียงกับปีก่อน อย่างไรก็ตาม
จำนวนหน่วยของอาคารชุดที่จะสร้างเสร็จในเขตกรุงเทพฯและปริมณฑล ภายในปี 2553 นี้
ก็คาดว่าจะมีจำนวนมากที่สุด เมื่อเทียบกับโครงการแนวราบและบ้านปลูกสร้างเอง
ส่วนราคาขายคาดว่าไม่น่าจะปรับเพิ่มขึ้นมากนัก เพราะผู้ประกอบการยังต้องคำนึงถึงการแข่งขัน
โดยเฉพาะที่อยู่อาศัยระดับล่างหรือบ้านบีโดไอ
ซึ่งคาดว่าจะมีผู้ประกอบการเปิดตัวโครงการใหม่ออกมาภายในปีนนี้จำนวนมาก

  ที่มา :ธนาคารแห่งประเทศไทย

  สำนักงานคณะกรรมการพัฒนาการเศรษฐกิจและสังคมแห่งชาติ

  ศูนย์ข้อมูลอสังหาริมทรัพย์

  บริษัท ปตท. จำกัด (มหาชน)

การจำหน่ายและช่องทางการจำหน่าย

บริษัทฯ
และบริษัทย่อยมีการจำหน่ายสินค้าโดยใช้วิธีการขายตรงผ่านสำนักงานขายประจำโครงการของแต่ละโครงการ
ซึ่งจะมีการแสดงสินค้าตัวอย่างให้ลูกค้าได้เห็นถึงคุณภาพของโครงการ
อีกทั้งงานตกแต่งที่สามารถสร้างบรรยากาศที่ดีสำหรับการขาย
ประกอบกับการส่งเสริมการขายของโครงการเปิดใหม่ผ่านงานแสดงบ้านและที่อยู่อาศัยต่างๆ
นอกจากนั้น บริษัทฯ
และบริษัทย่อยยังมีช่องทางการขายที่เกิดขึ้นจากการแนะนำจากลูกค้าเก่าในโครงการ ซึ่ง
บริษัทฯและบริษัทย่อยเรียกการขายลักษณะนี้ว่า “Friend-get-Friend”

นอกจากนั้น หากบริษัทฯ และบริษัทย่อย ต้องการความเชี่ยวชาญเฉพาะทาง บริษัทฯ
และบริษัทย่อยจะว่าจ้างบริษัทที่ปรึกษาในการทำหน้าที่นั้นโดยเฉพาะ

กลยุทธ์ที่ใช้ในการแข่งขัน

บริษัทฯ และบริษัทย่อยมีกลยุทธ์ต่างๆ เพื่อส่งเสริมการจำหน่ายดังนี้

กลยุทธ์ด้านผลิตภัณฑ์: บริษัทฯ
และบริษัทย่อยให้ความสำคัญอย่างมากกับความพึงพอใจและความคุ้มค่าที่ผู้บริโภค (Value for
Money )ที่จะได้รับ ดังนั้นเราจึงพยายามที่จะคัดสรรคุณภาพที่ดีที่สุดให้กับลูกค้าในทุกๆด้าน
ไม่ว่าจะเป็นวัสดุ สิ่งอำนวยความสะดวก พื้นที่ใช้สอย ความปลอดภัย และ
สาธารณูปโภคภายในโครงการ และ
เพื่อให้ตรงกับความต้องการของผู้อยู่อาศัยและสภาพแวดล้อมของตลาดในทำเลนั้นๆ นอกจากนั้น
บริษัทฯ และบริษัทย่อย
มีนโยบายให้ทีมงานคอยศึกษาและพัฒนาแบบบ้านให้มีรูปแบบและฟังค์ชั่นที่เหมาะสม (Product
Innovation) เพื่อตอบรับกับความต้องการของตลาดที่มีการเปลี่ยนแปลงอย่างต่อเนื่อง

กลยุทธ์ด้านราคา: บริษัทฯ จะกำหนดราคาขายก่อนการเริ่มโครงการ โดยกำหนดจากข้อมูลที่บริษัทฯ
ได้สำรวจของกลุ่มลูกค้าเป้าหมาย คู่แข่งขันในบริเวณใกล้เคียง และต้นทุนการก่อสร้าง
โดยปกติบริษัทฯจะกำหนดราคาตามกำลังซื้อของลูกค้ากลุ่มเป้าหมาย และใกล้เคียงกับคู่แข่งขัน
แต่ยังคงรักษ่าระดับคุณภาพของสินค้าและอัตราการกำไรเป็นสำคัญ
โดยเสนอควบคู่ไปกับรายการส่งเสริมการขาย

กลยุทธ์ด้านโฆษณาประชาสัมพันธ์:
บริษัทฯทำการโฆษณาประชาสัมพันธ์โครงการเพื่อสนับสนุนการขายผ่านสื่อต่างๆ อาทิเช่น ป้ายโฆษณา
ป้ายรายทาง นิตยสาร แผ่นโฆษณา
รวมทั้งการใช้ประโยชน์จากฐานลูกค้าเดิมหรือผู้ที่มาเยี่ยมชมโครงการที่มีอยู่
ซึ่งก่อให้เกิดประสิทธิภาพและประหยัดต้นทุนในการเข้าถึงกลุ่มลูกค้า
โดยกลยุทธ์สื่อโฆษณาประชาสัมพันธ์ของบริษัทฯ คือ
บริษัทฯจะให้ความสำคัญกับป้ายโฆษณาและป้ายรายทางเป็นพิเศษ
เนื่องจากบริษัทฯเห็นว่าความต้องการที่จะซื้อที่อยู่อาศัยในบริเวณนั้นๆ
มาจากกลุ่มลูกค้าที่เป็นผู้รู้จักคุ้นเคยกับพื้นที่ที่โครงการตั้งอยู่ ทั้งนี้
เพื่อดึงดูดให้ลูกค้าเข้ามาติดต่อเยี่ยมชมสถานที่ได้โดยตรง

กลยุทธ์ทางด้านบริการหลังการขาย บริษัทได้มีการจัดตั้ง บริษัท ลิฟวิ่งแลนด์ บริหารสินทรัพย์ จำกัด
ขึ้นเพื่อบริการกลุ่มลูกค้าให้ได้รับการดูแลและอำนวยความสะดวกสบายภายหลังการขายอย่างเต็มที่
ตลอดจนการพัฒนาระบบบริหารลูกค้าสัมพันธ์ (Customer Relationship Management (CRM))
อย่างต่อเนื่อง โดยจะคอยติดต่อและแลกเปลี่ยนความคิดเห็นอยู่เป็นระยะ
และจะทำหน้าที่บริหารชุมชนในลักษณะนิติบุคคลบ้านจัดสรร และนิติบุคคลอาคารชุด
เพื่อดูแลความเป็นอยู่ของสมาชิกให้มีความเป็นอยู่ที่ดี

4.3 การจัดหาผลิตภัณฑ์หรือบริการ

4.3.1 การจัดซื้อที่ดินและสินค้า

บริษัทฯ และบริษัทย่อยไม่มีนโยบายสะสมที่ดินเปล่าล่วงหน้าเป็นเวลานาน โดยก่อนที่บริษัทฯ
และบริษัทย่อยจะดำเนินการครอบครองที่ดิน บริษัทฯ
และบริษัทย่อยจะศึกษาความเป็นไปได้ของโครงการ โดยศึกษาสภาวะการณ์ของตลาด การแข่งขัน
ความต้องการของลูกค้า และความเหมาะสมทางการลงทุน
หากมีความเป็นไปได้ในความสำเร็จของโครงการ บริษัทฯ
และบริษัทย่อยจะดำเนินการเจรจาซื้อที่ดินดังกล่าว โดยผ่านทั้งเจ้าของที่ดินโดยตรง
หรือนายหน้าค้าที่ดิน ในราคาที่สมเหตุสมผลกับราคาตลาดและราคาประเมิน

นอกจากที่ดินซึ่งถือว่าเป็นวัตถุดิบของสินค้าแล้ว บริษัทฯ
และบริษัทย่อยยังพิจารณาการลงทุนในโครงการอสังหาริมทรัพย์
ที่คงค้างหรืออยู่ในระหว่างการพิจารณา
ที่สามารถเข้าไปครอบครองและก่อให้เกิดผลตอบแทนในการลงทุนได้อีกทางหนึ่ง

การพัฒนาทุกโครงการของบริษัทฯ และบริษัทย่อย จะได้รับการศึกษาความเป็นไปได้
ทั้งในด้านทำเลที่ตั้ง ข้อจำกัดทางกฎหมาย ความเหมาะสมในด้านการลงทุน
ซึ่งต้องสอดคล้องกับภาวะการตลาดของผู้บริโภค โดยเฉพาะพฤติกรรมการบริโภคของกลุ่มเป้าหมาย
เพื่อให้ได้มาซึ่งสินค้าที่เหมาะสมต่อกลุ่มเป้าหมาย โดยการพัฒนาสินค้า นอกจากบริษัทฯ
และบริษัทย่อยจะพัฒนาเองแล้ว บริษัทฯ และบริษัทย่อยยังได้ใช้บริการการออกแบบจากบริษัทฯ
ผู้ออกแบบ ที่ได้รับการยอมรับ ทั้งนี้ขึ้นอยู่กับประเภทสินค้า และกลุ่มเป้าหมาย

4.3.2 วัสดุก่อสร้าง

วัสดุก่อสร้างในการดำเนินงานของบริษัทฯ เช่น เหล็กเส้น ปูนซีเมนต์ กระเบื้องปูพื้น
กระเบื้องหลังคา ไม้พื้น และอื่นๆ โดยบริษัทฯ มีนโยบายที่จะใช้วัสดุที่มีคุณภาพที่ดี คงทน แข็งแรง
ตามมาตรฐานอุตสาหกรรม ช่วยในการประหยัดพลังงาน
และรักษาสิ่งแวดล้อมเพื่อให้ได้ผลิตภัณฑ์ที่มีคุณภาพต่อชุมชนต่อไป

บริษัทฯ และบริษัทย่อยจัดหาวัสดุก่อสร้างโดย 3 วิธี

ติดต่อโดยตรงกับบริษัทผู้ผลิต โดยผ่านฝ่ายจัดซื้อของบริษัท

ติดต่อบริษัทผู้ผลิตโดยผ่านตัวแทนจำหน่าย

มอบหมายให้ผู้รับเหมาก่อสร้างเป็นผู้ติดต่อ

บริษัทฯ และบริษัทย่อยจะสั่งซื้อวัสดุก่อสร้างเท่าที่ทางฝ่ายก่อสร้างทำรายการให้
ไม่มีการเก็บเป็นสินค้าคงเหลือ เนื่องจากทางบริษัทไม่มีพื้นที่เก็บสินค้าได้เป็นจำนวนมาก

4.3.3 ผู้รับเหมาก่อสร้าง

บริษัทฯ และบริษัทย่อยมีนโยบายที่ยังคงติดต่อใช้งานกับผู้รับเหมารายเดิมที่มีคุณภาพที่ดี
รวมทั้งได้ดำเนินการจัดหาผู้รับเหมารายใหม่ ที่มีคุณสมบัติตรงตามที่บริษัทฯกำหนด
และเลือกเน้นเฉพาะผู้รับเหมาที่มีผลงานที่ผ่านมาให้อยู่ในขอบข่ายที่ทางบริษัทฯได้กำหนดไว้
และผ่านการพิจารณาจากอนุกรรมการจัดซื้อจัดจ้าง

4.3.4 ผลกระทบต่อสิ่งแวดล้อม

บริษัทฯ และบริษัทย่อยปฎิบัติตามข้อกำหนดที่เกี่ยวข้องกับผลกระทบต่อสิ่งแวดล้อมอย่างเคร่งครัด เช่น
ทำการศึกษาผลกระทบสิ่งแวดล้อมต่อสำนักงานสิ่งแวดล้อม ติดตั้งแผงกันฝุ่นละออง
ไม่ทำงานและส่งเสียงดังในเวลากลางคืน เป็นต้น
เพื่อให้ดำรงไว้ซึ่งสภาพแวดล้อมของโครงการและชุมชนโดยรอบ
ให้มีสภาพทางกายภาพที่สวยงามอยู่เสมอ

4.3.5 ปัญหาเกี่ยวกับการดำเนินโครงการ

เนื่องจากในบางครั้งบริษัทฯและบริษัทย่อยประสบปัญหาเกี่ยวกับการไม่สามารถส่งมอบโครงการได้ตามระยะเวลาที่กำหนด
ทั้งนี้มาจากสาเหตุ ดังนี้

1. เกิดจากปัจจัยสภาพแวดล้อมที่ไม่สามารถควบคุมได้ เช่น ดิน ฟ้า อากาศ ไม่อำนวย
ทำให้การก่อสร้างล่าช้า

2. วัสดุก่อสร้างบางประเภทขาดแคลน  ซึ่งผู้รับเหมาจัดหาวัสดุอื่นที่มีคุณสมบัติเหมือนกันทดแทน

3. ลูกค้าแจ้งให้ต่อเติมเพิ่มเติมจากแบบบ้านมาตราฐาน 

4.4 งานที่ยังไม่ได้ส่งมอบ

ณ วันที่ 31 ธันวาคม 2552 บริษัทฯ และบริษัทย่อย
มีบ้านในโครงการมีการจองแล้วและรอส่งมอบจำนวน

5 โครงการ ซึ่งมีมูลค่ารวมประมาณ 1,619.86 ล้านบาท ดังนี้

+------------------+------------------+----------+--------------------+
| โครงการ          | จ                | มูลค่า     | คาดว่าส่งมอบได้       |
|                  | ำนวนหน่วยที่มีการจอง |          |                    |
|                  | และรอส่งมอบ       | (ล้านบาท) |                    |
+------------------+------------------+----------+--------------------+
| ลิฟวิ่ง นารา รังสิต   | 3                | 9.3      | มีนาคม 2553         |
| เฟส 2            |                  |          |                    |
+------------------+------------------+----------+--------------------+
| ลิฟวิ่ง นารา        | 4                | 16.8     | มีนาคม 2553         |
| รามคำแหง         |                  |          |                    |
+------------------+------------------+----------+--------------------+
| เดอะ โคลเวอร์     | 446              | 1,467.0  | มกราคม - มิถุนายน    |
| ทองหล่อ           |                  |          | 2553               |
+------------------+------------------+----------+--------------------+
| เดอะ โคลเวอร์     | 31               | 81       | พฤษภาคม - กรกฎาคม  |
| ภูเก็ต/มณีครามวิวล์   |                  |          | 2553               |
+------------------+------------------+----------+--------------------+
| รวม              | 484              | 1,574.1  |                    |
+------------------+------------------+----------+--------------------+
|                  |                  |          |                    |
+------------------+------------------+----------+--------------------+

หมายเหตุ: มูลค่าแสดงมูลค่าขายตามจำนวนยูนิต(ยังมิได้หักเงินจอง)